تادایوشی تاکیدا، وەرپرسیگە لە هوکایدو، ئەرا ئاژانس فرانس پرێس وت: ئەو خرس بوورە کوشیا، و وەتاقیکردن دی ئێن ئەی زانریا ک (ئۆ ئێس یا ئۆ ١٨) خوەیە ک وەی ناوە نشانە کریایە.
مینەکردن ئی خرسە ک درویژیی رەسێدە دوو مەتر، هەر لە ساڵ ٢٠١٩ تا ئیسە وەردەوامەر لە وەختیگ دەسکردە پەلامارداین وڵاخەیل.
ئەو خرس دڕندە، پەلامار ٦٦ وڵاخ داگە، نیمیان مردارەو بوینە.
کەناڵ  "ئێن ئێچ كيه" یابانی فەرمی وە خوەشهاڵیی وەی خەوەر هەکاتی ئەو ماڵپەڕەیل سۆشیال میدیا وت: ئەو خرسە کوشیا کە ناو نینجا بڕیاسە باڵای چوینکە توەنستیە خوەی بشارێدەو.
زياتر لە ١١ هەزار خرس بوور لە دوورگەی هوکایدو هەس، وەگورەی شمارەیل دەسەڵاتەیل ناوخوەیی.
شمارەی ئیجویر ئاژەڵەیل لەناو دوورگەگە زیای کەێد، کە نیگەرانی خەێدە ناو کشاوەرزەیل.
